
 18.2.2014
 BG
 Официален вестник на Европейския съюз
 L 46/1
 РЕГЛАМЕНТ ЗА ИЗПЪЛНЕНИЕ (ЕС) No 148/2014 НА КОМИСИЯТА
 от 17 февруари 2014 година
 за изменение на Регламент (ЕО) No 1249/2008 по отношение на категории и класове за регистриране на пазарните цени в сектора на говеждото месо, и по отношение на пазарната цена на кланични трупове на свине
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1), и по-специално член 20, първа алинея, буква т) от него,
 като има предвид, че:
 (1)
 С Регламент (ЕО) No 1249/2008 на Комисията (2) се установяват подробни правила за прилагане на скалите на Общността за класификация на говежди, свински и овчи кланични трупове и за отчитане на цените им, както е предвидено в член 43, буква м) от Регламент (ЕО) No 1234/2007 на Съвета (3). Регламент (ЕО) No 1234/2007 е отменен и заменен с Регламент (ЕС) No 1308/2013 в сила от 1 януари 2014 г.
 (2)
 В съответствие с буква А, раздел II от приложение IV към Регламент (ЕС) No 1308/2013 категориите А, В и Д от скалата на Съюза за класификация на кланичните трупове на едър рогат добитък обхващат съответно кланичните трупове на некастрирани мъжки животни, кастрирани мъжки животни и женски животни на възраст над 12 месеца, но не повече от 24 месеца. Освен това в Регламент (ЕС) No 1308/2013 към посочената класификация беше добавена нова категория Z, която обхваща кланични трупове на животни на възраст над 8 месеца, но не повече от 12 месеца. Поради това е необходимо да се адаптират категориите и класовете, за които да се регистрират пазарните цени на национално и съюзно равнище в сектора на говеждото месо в съответствие с Регламент (ЕО) No 1249/2008.
 (3)
 В скалата на Съюза за класификация на кланични трупове от свине в Регламент (ЕС) No 1308/2013 беше въведен клас S за съдържание на постно месо 60 % или повече от теглото на кланичните трупове, който е задължителен клас, и беше запазен клас E за съдържание на постно месо повече от 55 %, но по-малко от 60 % спрямо теглото на трупа. Следователно е необходимо да се адаптира разпоредбата в Регламент (ЕО) No 1249/2008, въз основа на която се определят пазарните цени на кланични трупове на свине в държавите членки.
 (4)
 Поради това Регламент (ЕО) No 1249/2008 следва да бъде съответно изменен.
 (5)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 1249/2008 се изменя, както следва:
 1)
 Член 14, параграф 1 се заменя със следния текст:
 „1. Регистрирането на пазарните цени на национално и съюзно равнище на базата на скàлата на Съюза за класификация на кланични трупове, посочена в член 10 от Регламент (ЕО) No 1308/2013 на Европейския